ΚΑΝΟΝΙΣΜΟΣ (ΕΚ) αριθ. 1168/97 ΤΗΣ ΕΠΙΤΡΟΠΗΣ της 26ης Ιουνίου 1997 για την επέκταση των προσωρινών δασμών αντιντάμπινγκ στις εισαγωγές σάκων και σακιδίων από πολυαιθυλένιο ή από πολυπροπυλένιο καταγωγής Ινδίας, Ινδονησίας και Ταϊλάνδης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 2331/96 (2), και ιδίως το άρθρο 7,
Εκτιμώντας:
ότι με τον κανονισμό (ΕΚ) αριθ. 45/97 της Επιτροπής (3) επιβλήθηκαν προσωρινοί δασμοί αντιντάμπινγκ στις εισαγωγές σάκων και σακιδίων από πολυαιθυλένιο ή από πολυπροπυλένιο καταγωγής Ινδίας, Ινδονησίας και Ταϊλάνδης 7
ότι η εξέταση των γεγονότων δεν έχει ακόμη ολοκληρωθεί και ότι η Επιτροπή ενημέρωσε τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει παράταση της ισχύος των προσωρινών δασμών για επιπλέον χρονικό διάστημα τριών μηνών 7
ότι εξαγωγείς που αντιπροσωπεύουν σημαντικό ποσοστό των σχετικών συναλλαγών δεν προέβαλαν καμία αντίρρηση αναφορικά με την ανακοίνωση της Επιτροπής 7
Μετά από διαβουλεύσεις με τη συμβουλευτική επιτροπή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς των προσωρινών δασμών αντιντάμπινγκ στις εισαγωγές σάκων και σακιδίων από πολυαιθυλένιο ή από πολυπροπυλένιο καταγωγής Ινδίας, Ινδονησίας και Ταϊλάνδης που επιβλήθηκαν με τον κανονισμό (ΕΚ) αριθ. 45/97 παρατείνεται για χρονικό διάστημα τριών μηνών και λήγει στις 15 Οκτωβρίου 1997. Οι εν λόγω προσωρινοί δασμοί αντιντάμπινγκ παύουν να ισχύουν αν, πριν από τη συγκεκριμένη ημερομηνία, το Συμβούλιο λάβει οριστικά μέτρα ή αν περατωθεί η διαδικασία, κατ' εφαρμογή του άρθρου 9 του κανονισμού (ΕΚ) αριθ. 384/96.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1997.